b'\n_START_ARTICLE_\nZ\xc5\x82oty\n_START_SECTION_\nHist\xc3\xb2ria\n_START_PARAGRAPH_\nAls segles XIV i XV s\'anomenava z\xc5\x82oty qualsevol moneda d\'or estrangera de les que circulaven per terres poloneses (especialment els ducats d\'Alemanya i Rut\xc3\xa8nia). El 1496, el Sejm (la Dieta polonesa) va crear la moneda nacional, equivalent a 30 groschen de Praga, que en polon\xc3\xa8s anomenaren grosz o, tamb\xc3\xa9, polski z\xc5\x82oty ("daurat polon\xc3\xa8s"). A la segona meitat del segle XVIII, sota el regnat de Stanis\xc5\x82aw August Poniatowski, es va oficialitzar el z\xc5\x82oty com a unitat monet\xc3\xa0ria polonesa._NEWLINE_Substitu\xc3\xaft pel ruble rus (1850-1917) i el marc polon\xc3\xa8s (1917-1924), es va reintroduir el z\xc5\x82oty a causa de la hiperinflaci\xc3\xb3, a ra\xc3\xb3 d\'1.800.000 marcs per z\xc5\x82oty. Despr\xc3\xa9s de diverses devaluacions, el 1950 es va introduir un nou z\xc5\x82oty (PLZ), a ra\xc3\xb3 de cent dels antics per un de nou, i el 1995 fou substitu\xc3\xaft per l\'actual, PLN, a ra\xc3\xb3 de 10.000 PLZ per cada PLN._NEWLINE_Arran de l\'entrada de Pol\xc3\xb2nia a la Uni\xc3\xb3 Europea el maig del 2004, s\'espera la futura adopci\xc3\xb3 de l\'euro el 2012, si b\xc3\xa9 no \xc3\xa9s clar que aquest termini sigui gaire realista.\n_START_SECTION_\nMonedes i bitllets\n_START_PARAGRAPH_\nEm\xc3\xa8s pel Banc Nacional de Pol\xc3\xb2nia (Narodowy Bank Polski), en circulen monedes d\'1, 2, 5, 10, 20 i 50 groszy i d\'1, 2 i 5 z\xc5\x82otych, i bitllets de 10, 20, 50, 100 i 200 z\xc5\x82otych.'